ועדת העלייה, הקליטה והתפוצות, כנסת 23, פרוטוקול מספר 64, 2020-10-21 09:09

דוד ביטן: בוקר טוב.

דוד ביטן: אני מתכבד לפתוח את ישיבת ועדת העלייה, הקליטה והתפוצות.

דוד ביטן: על סדר היום תמיכת משרדי הממשלה באמנים עולים.

דוד ביטן: קלאודיה, מה את יכולה לחדש לנו?

טלי פלוסקוב: תני לנו תמונת מצב ותאמרי מה הפתרון.

קלאודיה כץ: שלום.

קלאודיה כץ: רחל טל, הנציגה של הלשכה המשפטית, תעביר את התשובה.

קלאודיה כץ: היא אתנו ב-זום.

שלומית אבינח: יש בעיות ב-זום.

שלומית אבינח: לא שומעים.

דוד ביטן: אני מפסיק את הישיבה לשתי דקות.

שלומית אבינח: אפשר להעלות אותה בטלפון.

אלכס קושניר: אני מתקשר אליה ושם אותה על הספיקר.

רחל טל: בוקר טוב.

רחל טל: סליחה.

רחל טל: מנהלת אגף התעסוקה, אני חושבת שהיה נכון שאת תשיבי למה נעשה בינתיים כי את עשית פנייה לטלדור.

רחל טל: אולי תעדכני ואחר כך אם יהיו שאלות אלי, אני בשמחה אשיב.

שלומית אבינח: זה לא אמיתי.

קלאודיה כץ: אנחנו עושים ניסיון להקים מחדש את המרכז עם הזכיין הקיים.

קלאודיה כץ: כידוע הם סירבו ואחרי הרבה פניות הם עושים פנייה מחודשת.

קלאודיה כץ: הם הבטיחו לתת לי תשובה, לשלוח לנו היום עד שעה 11:00 מייל מסודר בו הם יאמרו לנו סופית אם הם יכולים או לא יכולים להקים מחדש את המרכז ובמה זה כרוך.

קלאודיה כץ: לאחר מכן הצעתם תובא לוועדת מכרזים ותיבחן במשרד.

קלאודיה כץ: כרגע עוד אין לנו תשובה.

קלאודיה כץ: אנחנו פנינו אליהם הרבה פעמים והם באמת לוקחים את זה ברצינות ועושים בדיקה מעמיקה כדי לתת את המענה.

קלאודיה כץ: לגבי יתר הנושאים, רחל תענה.

טלי פלוסקוב: שאלה.

טלי פלוסקוב: עד שהם חושבים, במקביל אתם מוכנים לצאת למכרז?

טלי פלוסקוב: יש נוסח מכרז מוכן?

קלאודיה כץ: רחל, את עונה?

רחל טל: לא.

רחל טל: את צריכה לענות האם יש לך נוסח מוכן של מכרז.

קלאודיה כץ: יש נוסח מוכן.

קלאודיה כץ: יש נוסח משרד מוכן שעודכן והועבר ללשכה המשפטית ולוועדת מכרזים לבדיקה לצורך אישור ופרסום אבל יש לזה תהליכים שאני מניחה שיש לרחל מה לומר.

טלי פלוסקוב: תוך כמה זמן המכרז יכול להיות מפורסם?

רחל טל: על זה אני אענה.

רחל טל: לפני כמה ימים אנחנו קיבלנו בוועדת המכרזים בקשה מהאגף המקצועי לצאת למכרז.

רחל טל: טיוטת מכרז.

רחל טל: הלשכה המשפטית תעבור על טיוטת המכרז, החשבות תעבור על טיוטת המכרז, ועדת המכרזים תדון ואז אפשר יהיה להתקדם לפרסום.

רחל טל: זה מכרז שחשבנו שנכון לערוך כמה שינויים והתאמות לאור הניסיון בשנים האחרונות בתחום הזה ולאחר שנסיים את ההליך הזה, נוכל לפרסם אותו.

דוד ביטן: תוך כמה זמן התהליך הזה יסתיים?

דוד ביטן: זה שיש תהליך, זה ברור לנו.

רחל טל: לא שמעתי את השאלה.

טלי פלוסקוב: תוך כמה זמן ייקח לכם עד שאתם תצליחו לצאת למכרז?

טלי פלוסקוב: הבדיקות עליהן את מדברת, כמה זמן זה ייקח?

רחל טל: אנחנו בסוף שנה ואנחנו מטפלים בהמון נושאים בתקופה הזו של השנה אבל אפשר לעשות מאמץ לפרסם בטווח של בין שבועיים לשלושה שבועות.

דוד ביטן: מה פתאום?

דוד ביטן: לא היה דבר כזה.

דוד ביטן: אין שבועיים-שלושה.

דוד ביטן: לעבור על מכרז לוקח בדיוק יומיים.

דוד ביטן: תפסיקו כבר עם התהליך הזה.

דוד ביטן: אני רוצה ודורש שזה יפורסם מיד, תוך יומיים-שלושה.

דוד ביטן: מה התהליך?

דוד ביטן: לעבור על כמה תיקונים במכרז ישן?

דוד ביטן: המכרז יפורסם עכשיו ותוך 21 יום יגישו את ההצעות.

דוד ביטן: אנחנו לא מוכנים להמתין.

דוד ביטן: אתם הייתם צריכים לטפל בזה בלעדינו.

דוד ביטן: אין מצב כזה.

דוד ביטן: אני מבקש שכל הבדיקות ייעשו במהירות ולא בדרך הרגילה.

טלי פלוסקוב: נכון.

טלי פלוסקוב: זה לא מכרז חדש אלא מכרז קיים.

טלי פלוסקוב: עוד שאלה, ברשותך.

טלי פלוסקוב: אני הבנתי שהיועצת המשפטית של הוועדה אמרה לנו שיש גם תהליך של מכרז מקוצר.

מרב תורג'מן: זה לא נחשב תהליך של מכרז מקוצר.

מרב תורג'מן: המועדים לא קבועים בחוק.

דוד ביטן: הם קובעים אותם.

טלי פלוסקוב: במקום 41 ימים, הם יכולים לתת שבועיים לצורך העניין.

מרב תורג'מן: הם יכולים לתת איזה זמן שנראה להם סביר בנסיבות העניין להגיש הצעות.

טלי פלוסקוב: יופי.

טלי פלוסקוב: תודה גברתי.

טלי פלוסקוב: אני מבקשת גם לשקול, במקום לתת 41 ימים כמו שזה היה תמיד, לתת שבועיים להגשת הצעות.

טלי פלוסקוב: אני רוצה שתביני, אתם בלחץ אבל לאנשים האלה אין מה לאכול והמדינה לא נותנת להם כלום כי הם לא זכאים.

דוד ביטן: הייתם צריכים לעשות את זה לבד.

דוד ביטן: לא הייתם צריכים אותנו כדי לעשות את זה.

דוד ביטן: המשרד מתפקד או לא מתפקד?

דוד ביטן: תחזירו לי את קלאודיה.

דוד ביטן: אני לא מוכן לנהל את זה בצורה הזאת.

דוד ביטן: קלאודיה, את מנהלת האגף, אני מבקש ממך לדאוג שכל הדברים האלה ייעשו במהירות ולא בשיטה שלהם לפיה אולי בדצמבר יפרסמו מכרז.

טלי פלוסקוב: ותעדכני את הוועדה.

שלומית אבינח: תעשה ישיבה בשבוע הבא.

דוד ביטן: אני לא מוכן לזה.

דוד ביטן: זה חסר טעם.

דוד ביטן: כל מה שדיברנו, אתם מעבירים את המכרז הזה בנוהל הרגיל.

דוד ביטן: זה רציני?

דוד ביטן: זה לא רציני.

דוד ביטן: היועץ המשפטי, זאת בעיה בשבילו לבדוק מכרז?

דוד ביטן: מה הבעיה?

דוד ביטן: בודקים, מסתכלים, מעבירים לחשב ונגמר הסיפור.

דוד ביטן: זה עניין של יומיים-שלושה.

טלי פלוסקוב: נקיים ישיבה בשבוע הבא?

דוד ביטן: בסדר.

דוד ביטן: אני מבקש תשובה עד יום שני הבא.

דוד ביטן: אנחנו שוב ננהל ישיבה.

דוד ביטן: כנראה אתכם אי אפשר אחרת.

דוד ביטן: אני מבקש לקבל עוד היום את התשובה שתקבלו מטלדור

טלי פלוסקוב: תודה רבה אדוני.

דוד ביטן: תודה רבה לך.

דוד ביטן: מה זה הדבר הזה?

דוד ביטן: הם לא מתביישים?

דוד ביטן: משרד ממשלתי.

טלי פלוסקוב: הם היו צריכים לראות את זה הרבה קודם.

טלי פלוסקוב: טוב שאנשים פנו כי אין להם למי לפנות.

דוד ביטן: שמעת מה היא אומרת?

דוד ביטן: בסוף דצמבר אולי הם יפרסמו מכרז.

שלומית אבינח: אתה קובע ישיבה עם טלדור ביום רביעי?

דוד ביטן: היא אמרה שהתשובה תהיה היום.

טלי פלוסקוב: התשובה מטלדור תהיה היום.

שלומית אבינח: אני רוצה לפרוטוקול.

שלומית אבינח: אם טלדור עונים בחיוב, זה יוצא לדרך.

שלומית אבינח: שיקבעו לוח זמנים.

שלומית אבינח: אם טלדור מסרבים, מקיימים ישיבה ביום רביעי.

שלומית אבינח: אני רוצה לדעת.

דוד ביטן: אם טלדור אומרת כן, הסיפור נגמר.

שלומית אבינח: אבל אם היא אומרת כן, ממתי מפעילים?

דוד ביטן: אם טלדור אומרת כן, אין בעיה.

מרב תורג'מן: יש להם אופציה.

דוד ביטן: יש להם מימוש.

מרב תורג'מן: יש להם מימוש.

דוד ביטן: ייקח להם שבוע ויסיימו את העניין הזה.

טלי פלוסקוב: הנה, היועצת המשפטית אומרת שיש להם מימוש אופציה במשרד.

מרב תורג'מן: זה מה שהובהר לי על ידי היועצת המשפטית רחל טל, שככל שיש הסכמה מטלדור, הם יכולים לממש את האופציה בלי לעבור את ועדת החריגים.

דוד ביטן: דבר חדש.

דוד ביטן: אחרי כל מה שדיברנו הם רוצים לעשות תהליך ושתהליך הבדיקה יסתיים בדצמבר.

דוד ביטן: זה רציני?

טלי פלוסקוב: מסכמים שאם טלדור אומרת כן, התהליך ממשיך.

דוד ביטן: ברור.

דוד ביטן: הם אמרו את זה.

דוד ביטן: אנחנו לא מנהלים אותם.

דוד ביטן: ברגע שטלדור אומרת כן, ימשיכו את התהליך.

דוד ביטן: ייקח עוד יום או פחות יום, אבל אז אין בעיה.

שלומית אבינח: שקלאודיה תגיד את זה.

טלי פלוסקוב: קלאודיה, תעדכני אותנו בבקשה ברגע שתקבלי תשובה מטלדור.

קלאודיה כץ: בסדר גמור.

שלומית אבינח: אם טלדור מסכימים וגם אם הם לא מסכימים.

טלי פלוסקוב: נכון.

טלי פלוסקוב: בכל מקרה תעדכני אותנו.

טלי פלוסקוב: תודה רבה אדוני.

דוד ביטן: תודה קלאודיה.

דוד ביטן: הישיבה נעולה.